cometadata/datacite-titles-descriptions-related-identifiers huggingface dataset:
DOI: 10.14457/cu.the.2012.1656
title: การพัฒนาระบบสืบค้นเชิงความหมายด้วยวิธีอ็อบเจกต์ออนโทโลยีแมปปิง

description: ระบบค้นหาโดยส่วนใหญ่ดำเนินการโดยทำการจับคู่ระหว่างคำค้นและข้อมูลจากระบบฐานข้อมูล โดยตรวจสอบจากตัวอักษรและความหมายว่าเหมือนหรือแตกต่างกันหรือไม่ ซึ่งวิธีการดังกล่าวนี้ทำให้ระบบสามารถค้นหาได้เพียงข้อมูลที่มีความสัมพันธ์ทางภาษาได้เท่านั้น แต่จะไม่สามารถค้นหาข้อมูลในกรณีที่คำค้นและข้อมูลไม่มีความสัมพันธ์กันทางภาษาแต่มีความสัมพันธ์กันในองค์ความรู้อื่นได้ ซึ่งวิธีการที่จะทำให้ระบบจะสามารถค้นหาข้อมูลในลักษณะดังกล่าวได้นั้น จะต้องอาศัยข้อมูลเพิ่มเติมมาช่วยในอธิบายความสัมพันธ์ระหว่างคำค้นและข้อมูลสำหรับการค้นหา วิทยานิพนธ์นี้จึงขอนำเสนอวิธีการพัฒนาระบบค้นหาเชิงความหมายด้วยวิธีการอ็อบเจกต์ออนโทโลยีแมปปิงหรือโอโอเอ็ม ซึ่งมีองค์ประกอบสำหรับแก้ไขปัญหาในการนำออนโทโลยีมาใช้ในการพัฒนาระบบค้นหาเชิงความหมายและสอดคล้องแนวทางในการพัฒนาโปรแกรมเชิงวัตถุ นอกจากนั้นแล้วผู้วิจัยได้นำวิธีการโอโอเอ็มไปพัฒนาเป็นระบบค้นหาข้อมูลสิ่งมีชีวิตประเภทสัตว์สะเทินน้ำสะเทินบกของประเทศไทย (ไทส์) ที่สามารถค้นหาข้อมูลของสิ่งมีชีวิตได้ทั้งจากชื่อทางวิทยาศาสตร์หรือชื่อสามัญ สามารถจัดกลุ่มความสัมพันธ์ทางด้านชีววิทยาของสิ่งมีชีวิต รวมถึงเพิ่ม ปรับปรุง แก้ไขข้อมูล ของออนโทโลยีที่ใช้ในระบบค้นหาเพื่อรองรับการนำองค์ความรู้ในการจัดจำแนกสิ่งมีชีวิตใหม่ๆ มาร่วมใช้ในการค้นหาในอนาคต ในส่วนของการประเมินผล ผู้วิจัยได้ทำการประเมินผลวิธีการโอโอเอ็มใน 2 ด้าน คือ ทางด้านประสิทธิผลและประสิทธิภาพ โดยด้านประสิทธิผลพบว่า วิธีการโอโอเอ็มสามารถให้ผลการค้นคืนได้อย่างถูกต้องและในส่วนของประสิทธิภาพจะพบว่าวิธีการโอโอเอ็มจะมีประสิทธิภาพสูงขึ้นเมื่อนำไปพัฒนาร่วมกับองค์ประกอบอื่นในการพัฒนาซอฟต์แวร์ เช่น การเก็บข้อมูลถูกประมวลผลด้วยวิธีการโอโอเอ็มเรียบร้อยแล้วไว้ในแคชของระบบ เพื่อเพิ่มความเร็วในการเรียกใช้ ข้อมูลในครั้งต่อไป
DOI: 10.17632/gbkvcgymry.1
title: Anomalous magnetic field databases for Ural region

description: Pictures for an arcicle "MODERN DATABASES OF MAGNETIC FIELD ANOMALIES FOR THE TERRITORY OF THE URAL REGION" We performed a comparison of currently available global databases of magnetic anomalies: EMAG2 version 3, WDMAM version 2, and the data of the anomalous magnetic field of the Arctic CAMP-M on a fragment of the territory of the Ural region between 55-72 ° N. and 54-66 ° E. These data sets are compared with the results of an aeromagnetic digital map of the anomalous magnetic field of the Urals.
DOI: 10.17632/td7cfwcjsw.1
title: FCPT, alcohol, social norms
DOI: 10.14457/cu.the.2012.1657
title: การใช้โลว์ออบิทไอออนแคนนอนสำหรับการโจมตีแบบปฏิเสธการใช้งานโดยใช้ซีวีอีเป็นข้อมูลชี้เป้าเพื่อใช้สำหรับการทดสอบเจาะระบบ

description: งานวิจัยนี้ได้สำรวจหาซีวีอีเพื่อสกัดเป็นข้อมูลในการชี้เป้าสำหรับการโจมตีแบบปฏิเสธการใช้งานบนโครงสร้างพื้นฐานรอบนอก ซึ่งเป็นส่วนหนึ่งของการทดสอบการเจาะระบบเพื่อหาช่องทางในการเข้าถึงระบบ โปรแกรมสำหรับโจมตีผ่านช่องโหว่ของซีวีอีที่อ่อนแอต่อการโจมตีแบบปฏิเสธการใช้งานสามารถนำมาวิเคราะห์และสกัดเอาส่วนเนื้อข้อมูลมาเป็นกระสุน ทั้งนี้ในงานวิจัยนี้ได้นำโลว์ออบิทไอออนแคนนอนหรือแอลโอไอซีมาเป็นเครื่องมือในการทดสอบโจมตีแบบปฏิเสธการใช้งานโดยอาศัยส่วนควบคุมการยิงของแอลโอไอซีที่ได้รับการต่อเติมแล้วเพื่อการยิงอย่างอัตโนมัติ ส่วนคลังทรัพยากรของระบบไม่ว่าจะเป็นทั้งภายในขององค์กรรวมไปถึงข้อมูลเบื้องต้นของเป้าหมายทดสอบที่ปรากฎบนคำอธิบายของซีวีอีนั้น ได้ถูกนำมาใช้เป็นแนวทางสำหรับการจัดวางตำแหน่งแอลโอไอซีรวมไปถึงการตรวจผลการยิงทั้งด้านหน้าและด้านหลังเป้า
DOI: 10.14457/cu.the.2012.1658
title: การเปรียบเทียบวิธีเซตแอกทีฟและวิธีจุดภายในสำหรับการควบคุมเชิงทำนายแบบจำลองที่ประยุกต์ใช้กับหอกลั่นแยกสารสองชนิด

description: การควบคุมเชิงทำนายแบบจำลองเป็นหนึ่งในกลยุทธ์การควบคุมกระบวนการขั้นสูงที่มีบทบาทสำคัญในอุตสาหกรรมการควบคุมแบบอัตโนมัติ เพื่อที่จะคำนวณสัญญาณควบคุมเหมาะที่สุด การควบคุมเชิงทำนายแบบจำลองได้ถูกกำหนดให้อยู่ในรูปของปัญหาโปรแกรมกำลังสอง บางครั้งการแก้ปัญหาการหาค่าเหมาะที่สุดใช้เวลาการคำนวณมากกว่าเวลาชักตัวอย่าง ซึ่งทำให้การควบคุมเชิงทำนายแบบจำลองถูกจำกัดอยู่ในกระบวนการที่มีผลตอบสนองช้าเท่านั้น วิทยานิพนธ์ฉบับนี้นำเสนอการพัฒนาการควบคุมเชิงทำนายแบบจำลองเพื่อลดเวลาการคำนวณ ผลงานวิจัยแบ่งออกเป็นสองส่วน ส่วนแรกประกอบด้วยการจำลองผลด้วยคอมพิวเตอร์ของการควบคุมเชิงทำนายแบบจำลองที่ประยุกต์ใช้กับหอกลั่นและกระบวนการควบคุมระดับของเหลว เราเปรียบเทียบผลตอบสนองและสัญญาณควบคุมที่คำนวณจากวิธีเซตแอกทีฟกับวิธีจุดภายใน ผลปรากฏว่าทั้งสองวิธีสามารถควบคุมกระบวนการได้ตามที่ต้องการและเวลาการคำนวณน้อยกว่าเวลาชักตัวอย่าง นอกจากนั้นการควบคุมเชิงทำนายแบบจำลองที่อาศัยวิธีเซตแอกทีฟยังเร็วกว่าการควบคุมเชิงทำนายแบบจำลองที่อาศัยวิธีจุดภายใน ในส่วนที่สองเรานำการควบคุมเชิงทำนายแบบจำลองที่อาศัยวิธีเซตแอกทีฟมาดำเนินการลงบนระบบควบคุมแบบกระจายตัว และประยุกต์การควบคุมเชิงทำนายแบบจำลองกับกระบวนการควบคุมระดับของเหลว ผลปรากฏว่าการควบคุมเชิงทำนายแบบจำลองที่อาศัยวิธีเซตแอกทีฟสามารถควบคุมกระบวนการควบคุมระดับของเหลวและติดตามสัญญาณเข้าอ้างอิงได้ เมื่อนำมาเปรียบเทียบกับการควบคุมแบบพีไอดี การควบคุมเชิงทำนายแบบจำลองที่อาศัยวิธีเซตแอกทีฟให้ผลตอบสนองเร็วกว่าและสัญญาณควบคุมยังสอดคล้องกับขอบเขตเงื่อนไขบังคับด้วย
DOI: 10.14457/cu.the.2012.1659
title: ความสัมพันธ์ระหว่างภูมิคุ้มกันชนิดพึ่งเซลล์และสารน้ำ ต่อประสิทธิภาพของวัคซีนอิมมูนคอมเพล็กซ์ต่อการติดเชื้อไวรัสโรคเบอร์ซาอักเสบติดต่อในไก่เนื้อ

description: วัตถุประสงค์ของการศึกษาเพื่อประเมินประสิทธิภาพวัคซีนอิมมูนคอมเพล็กซ์ในการป้องกันโรคเบอร์ซาอักเสบติดต่อในไก่เนื้อ เมื่อได้รับเชื้อไวรัส vvIBDV-CU1 ทั้งในด้านของภูมิคุ้มกันชนิดสารน้ำและ ภูมิคุ้มกันชนิดพึ่งเซลล์ โดยแบ่งการศึกษาออกเป็นสองส่วน การทดลองแรกเพื่อศึกษาประสิทธิภาพของวัคซีนและการแสดงออกของวัคซีนต่อระดับแอนติบอดี การตรวจพบไวรัสในวัคซีนที่อวัยวะน้ำเหลืองต่างๆ การทดลองที่สองศึกษาการ แสดงออกของไวรัสวัคซีนต่อภูมิคุ้มกันระดับเซลล์ โดยศึกษาปริมาณทีลิมโฟไซต์เซลล์ชนิด helper T cell (CD4⁺CD3⁺/Total CD3⁺) ที่เพิ่มขึ้นจากการได้รับวัคซีนอิมมูนคอมเพล็กซ์ พบว่าไก่กลุ่มที่ได้รับวัคซีนอิมมูนคอมเพล็กซ์มีแนวโน้มค่าคะแนนรอยโรคและการพบการบวมน้ำที่ต่อมเบอร์ซา และ น้ำหนักตัวไก่ดีกว่าไก่กลุ่มที่ไม่ได้รับวัคซีนเล็กน้อย แต่ไม่พบความ แตกต่างอย่างมีนัยสำคัญทางสถิติ การตรวจพบเชื้อไวรัสจากวัคซีน สามารถตรวจพบได้ทั้งในต่อมเบอร์ซา ม้ามและไทมัส ตั้งแต่ไก่อายุ 7 และ 14 วันหลังจากได้รับวัคซีน ภูมิคุ้มกันถ่ายทอดจากแม่ในลูกไก่ต่ำกว่า 500 ในวันที่ 14 และหมดลงในวันที่ 21 โดยไม่พบการเพิ่มขึ้นของระดับแอนติบอดีไตเตอร์ ณ วันที่ให้เชื้อไวรัส vvIBDV-CU1 (วันที่ 21 หรือ วันที่ 28) ในไก่ที่ได้รับวัคซีนชนิดอิมมูนคอมเพล็กซ์ แม้ว่าไก่ที่ได้รับวัคซีนจะไม่มีการตอบสนองทางแอนติบอดี แต่ไก่ที่ได้รับวัคซีนสามารถตรวจพบการเพิ่มจำนวนของไวรัสไอบีดี สายพันธุ์ w2512 ซึ่งเป็นสายพันธุ์จากวัคซีน ณ วันที่ 7 หลังจากให้วัคซีน ในส่วนของการตอบสนองของปริมาณอัตราส่วนทีลิมโฟไซต์เซลล์ชนิด helper T cell ในกระแสเลือดของไก่ที่ได้รับวัคซีนและไม่ได้รับวัคซีนพบว่าไม่มีความแตกต่างกันอย่างมีนัยสำคัญทางสถิติแสดงให้เห็นว่าวัคซีนไม่มีผลต่อการตอบสนองของ ปริมาณลิมโฟไซต์เซลล์ชนิด helper T cell
DOI: 10.14457/cu.the.2012.1660
title: การจำลองการกระจายตัวของอุณหภูมิในบรรจุภัณฑ์แก้วในกระบวนการอบอ่อน

description: กระบวนการอบอ่อนเป็นกระบวนการที่มีความสำคัญในการผลิตบรรจุภัณฑ์แก้วเนื่องจากเป็นกระบวนการที่ช่วยคายความเค้นของบรรจุภัณฑ์แก้วที่เกิดจากการขึ้นรูปที่อุณหภูมิสูง งานวิจัยนี้ได้พัฒนาแบบจำลองทางคณิตศาสตร์เชิงพลวัตของกระบวนการอบอ่อน เพื่อทำนายการกระจายตัวของอุณหภูมิและความเค้นของบรรจุภัณฑ์แก้วสีใส จากผลการทำนายการกระจายตัวของอุณหภูมิโดยผ่านแบบจำลองที่พัฒนาขึ้นและโปรแกรมคอมพิวเตอร์ที่ศึกษา พบว่าค่าอุณหภูมิที่ทำนายได้มีค่าสอดคล้องกับอุณหภูมิที่ได้จากกระบวนการผลิตจริง โดยแบบอุณหภูมิที่พัฒนาขึ้นที่ใช้ในกระบวนการอบอ่อนซึ่งใช้อัตราการคายความร้อนที่ต่ำและคงที่ในช่วงขอบเขตการอบอ่อนสามารถช่วยลดค่าอุณหภูมิสูงสุดที่ใช้ในกระบวนการอบอ่อนได้ ผลที่ได้จากการพัฒนาแบบอุณหภูมิทำให้พลังงานที่ใช้ในการอบอ่อนลดลงมากกว่าการใช้แบบอุณหภูมิอบอ่อนแบบอื่น ๆ ที่ได้ทำการศึกษาและยังได้คุณสมบัติของบรรจุภัณฑ์แก้วอยู่ในเกณฑ์กำหนด นอกจากนี้ยังได้ศึกษาผลกระทบของความหนาของบรรจุภัณฑ์แก้วที่ส่งผลต่อความเค้นที่เกิดขึ้นในระหว่างการอบอ่อน ในกรณีที่บรรจุภัณฑ์แก้วมีการกระจายตัวของความหนาสม่ำเสมอกันจะทำให้ค่าความเค้นที่ได้เพิ่มขึ้นตามความหนาของบรรจุภัณฑ์แก้วที่เพิ่มขึ้น ในทางกลับกัน ถ้าบรรจุภัณฑ์แก้วมีการกระจายตัวของความหนาที่ไม่สม่ำเสมอกันค่าความเค้นที่ได้จะเกิดขึ้นมากที่สุด ณ ตำแหน่งที่บรรจุภัณฑ์แก้วมีความแตกต่างของความหนามากที่สุด
DOI: 10.14457/cu.the.2012.1661
title: การตอบสนองต่อรังสีเอกซ์ของฉากเรืองรังสี PI-200

description: งานวิจัยนี้เป็นการศึกษาทดลองเกี่ยวกับการตอบสนองต่อรังสีเอกซ์ของฉากเรืองรังสีแกดโดลิเนียมออกซีซัลไฟด์ Kyokko PI-200 สำหรับใช้เป็นฉากเพิ่มความดำของฟิล์มถ่ายภาพด้วยรังสีเอกซ์ที่ใช้ในงานอุตสาหกรรม ได้ทดลองถ่ายภาพด้วยรังสีเอกซ์โดยใช้ฟิล์มรังสีเอกซ์ประกบกับฉากเรืองรังสี PI-200 ที่ค่าศักดาไฟฟ้าสูงตั้งแต่ 80 ถึง 250 กิโลโวลต์ และเอกซ์โพเชอร์ 3 มิลลิแอมแปร์-นาที เปรียบเทียบกับเมื่อประกบกับฉากตะกั่ว และฉากแกดโดลิเนียมออกซีซัลไฟด์ DRZ-Std ผลการวิจัยพบว่าความดำของฟิล์มมีค่าเพิ่มมากขึ้นเมื่อพลังงานของรังสีเอกซ์สูงขึ้น ซึ่งตรงกันข้ามกับฟิล์มที่ไม่มีฉากประกบที่ความดำของฟิล์มกลับลดลงเมื่อพลังงานของรังสีเอกซ์สูงขึ้น และยังพบว่าที่ค่าศักดาไฟฟ้า 250 กิโลโวลต์ ความดำของฟิล์มเมื่อใช้ฉากเรืองรังสี PI-200, DRZ-Std และฉากตะกั่ว มีค่าสูงกว่าฟิล์มที่ไม่มีฉากเพิ่มความดำของภาพประมาณ 12, 11 และ 4 เท่า ตามลำดับ จึงสามารถสรุปได้ว่าฉากเรืองรังสี PI-200 สามารถช่วยเพิ่มความเร็วของฟิล์มได้อย่างมีนัยสำคัญสำหรับการถ่ายภาพด้วยรังสีเอกซ์พลังงานสูง แต่คุณภาพของภาพลดลงเล็กน้อย ดังนั้นจึงบ่งบอกว่าฉากเรืองรังสีชนิด PI-200 เหมาะสำหรับการถ่ายภาพด้วยรังสีเอกซ์พลังงานสูง เมื่อความละเอียดของภาพไม่ได้เป็นปัจจัยสำคัญนัก เช่น ในการตรวจวัดบริเวณที่เกิดการกัดกร่อน การสะสมของวัสดุ และการอยู่ผิดตำแหน่ง เป็นต้น
DOI: 10.14457/cu.the.2012.1662
title: ผลของความชื้นของเนื้อฟันต่อการรั่วซึมระดับจุลภาคของเซลฟ์แอดฮีซีฟเรซินซีเมนต์

description: วัตถุประสงค์ของงานวิจัยเพื่อศึกษาการรั่วซึมระดับจุลภาคของเซลฟ์แอดฮีซีฟเรซินซีเมนต์ชนิด RelyX U100 และ Clearfil SA Cement เมื่อเนื้อฟันอยู่ในสภาวะที่ชื้นหรือแห้ง รวมทั้งช่วงเวลาของการสัมผัสน้ำหลังฉายแสงเสร็จ โดยใช้เซลฟ์เอทช์เรซินซีเมนต์ Panavia F 2.0 เป็นกลุ่มควบคุม ฟันกรามใหญ่แท้ 90 ซี่ ได้รับการกรอแต่งโพรงฟันประเภทที่ 2 ที่ด้านใกล้กลาง สร้างชิ้นงานอินไดเรกท์คอมโพสิตอินเลย์บนแบบถอดยิปซัม แบ่งฟันออกเป็น 9 กลุ่ม ๆ ละ 10 ซี่ ตามสภาพผิวเนื้อฟันที่แห้งหรือชื้น ชนิดของเรซินซีเมนต์ และช่วงเวลาการสัมผัสน้ำหลังฉายแสงเสร็จ ยึดของชิ้นงานลงในโพรงฟันด้วยเรซินซีเมนต์ กระตุ้นการก่อตัวของเรซินซีเมนต์ด้วยแสง กลุ่มที่ศึกษาผลของการสัมผัสน้ำทันทีจะนำชิ้นทดสอบแช่ในน้ำกลั่นทันที ส่วนกลุ่มที่ชะลอเวลาสัมผัสน้ำเมื่อฉายแสงเสร็จแล้วรอเวลาอีก 7 นาทีจึงแช่ชิ้นทดสอบลงในน้ำกลั่น เก็บไว้ในตู้ควบคุมอุณหภูมิ 37 องศาเซลเซียส เป็นเวลา 24 ชั่วโมง ใช้เทปกาวปิดทับที่รอยต่อของชิ้นงานและฟันที่ด้านใกล้เหงือก เคลือบผิวฟันบริเวณอื่น ๆ ด้วยสีทาเล็บ 2 ชั้น นำไปแช่สารละลายเบสิกฟุชชินที่ความเข้มข้นร้อยละ 0.5 โดยน้ำหนัก 24 ชั่วโมง จากนั้นทำความสะอาดชิ้นงานและตัดซี่ฟันในใกล้กลางถึงไกลกลาง ส่องดูด้วยกล้องจุลทรรศน์สเตอริโอที่กำลังขยาย 7-40 เท่า วัดการแทรกซึมของสารละลายเบซิกฟุชชินที่รอยต่อของเนื้อฟันและเรซินซีเมนต์ วิเคราะห์ข้อมูลคะแนนการรั่วซึมด้วยสถิติไร้พาราเมตริกครัสคาล-วัลลิสและสถิติการเปรียบเทียบพหุคูณที่ระดับความเชื่อมั่นร้อยละ 95 การรั่วซึมระดับจุลภาคของ RelyX U100 มีค่าน้อยกว่า Clearfil SA Cement อย่างมีนัยสำคัญทางสถิติเมื่อเนื้อฟันอยู่ในสภาวะชื้นทั้งกรณีแช่น้ำกลั่นทันทีหรือชะลอเวลา 7 นาที การรั่วซึมระดับจุลภาคของ Panavia F2.0 มีค่าน้อยกว่า RelyX U100 อย่างมีนัยสำคัญเมื่อเนื้อฟันอยู่ในสภาวะแห้ง ส่วนกรณีที่เนื้อฟันอยู่ในสภาวะชื้นเหมือนกันและช่วงเวลาที่สัมผัสน้ำเหมือนกันการรั่วซึมของ RelyX U100 มีค่าน้อยกว่า Clearfil SA Cement อย่างมีนัยสำคัญทางสถิติ แต่เมื่อเรซินซีเมนต์เป็นชนิดเดียวกันและช่วงเวลาสัมผัสน้ำเหมือนกัน RelyX U100 มีการค่ารั่วซึมบนเนื้อฟันที่ชื้นน้อยกว่าเนื้อฟันแห้งอย่างมีนัยสำคัญทางสถิติ ขณะที่เมื่อเรซินซีเมนต์เป็นชนิดเดียวกันและเนื้อฟันอยู่ในสภาวะเหมือนกันหากช่วงเวลาที่สัมผัสน้ำต่างกัน พบว่าทั้ง RelyX U100 และ Clearfil SA Cement ต่างมีค่าการรั่วซึมแตกต่างอย่างมีไม่มีนัยสำคัญ
DOI: 10.14457/cu.the.2012.1663
title: การพัฒนาระบบเฝ้าระวังรังสีแกมมาที่ระบุตำแหน่งด้วยจีพีเอสผ่านเครือข่ายโทรศัพท์เคลื่อนที่

description: งานวิจัยนี้มีวัตถุประสงค์เพื่อพัฒนาระบบวัดรังสีขนาดเล็กที่สามารถระบุตำแหน่งการวัดได้ด้วยจีพีเอส และสามารถสื่อสารข้อมูลผ่านเครือข่ายโทรศัพท์เคลื่อนที่ โดยได้ออกแบบระบบให้รองรับการจัดระบบวัดรังสีทั้งแบบนับรวมและนับแยกพลังงานที่ประกอบด้วย วงจรแหล่งจ่ายไฟฟ้าแรงดันต่ำ วงจรแหล่งจ่ายไฟฟ้าแรงดันสูง วงจรขยายสัญญาณพัลส์ วงจรวิเคราะห์แบบช่องเดี่ยว วงจรนับรังสี วงจรตั้งเวลา และวงจรเรตมิเตอร์ เพื่อให้ง่ายต่อการซ่อมบำรุงในอนาคต ดังนั้นในการพัฒนาวงจรเหล่านี้จึงได้เลือกใช้วัสดุและอุปกรณ์ที่หาได้ภายในประเทศเพื่อความประหยัดและหาอุปกรณ์ทดแทนได้ง่าย ผลการทดลองจัดระบบวัดรังสีแบบนับรวมพบว่าสามารถนับรังสีที่อัตรานับสูงสุดได้ถึง 150 กิโลเคานต์ต่อวินาทีในส่วนวงจรนับรังสี โดยในส่วนวงจรเรตมิเตอร์สามารถวัดได้สุงสุดที่ 100 กิโลเคานต์ต่อวินาที สำหรับการตั้งเวลานับรังสีสามารถทำได้ตั้งแต่ 1 วินาที ถึง 99 นาที ในขณะที่การจัดระบบวัดรังสีแบบแยกนับเฉพาะพลังงานนั้นมีผลทดสอบความไม่เป็นเชิงเส้นของสเกล LLD และ ของอุปกรณ์วิเคราะห์แบบช่องเดี่ยวพบว่ามีค่าเป็น 0.20 และ 0.21 เปอร์เซ็นต์ ตามลำดับ ในการทดสอบการหาตำแหน่งโดยจีพีเอสพบว่าสามารถระบุตำแหน่งได้โดยมีความคลาดเคลื่อนไม่เกิน 10 เมตร และจากการทดลองวิเคราะห์สเปกตรัมพลังงานของ Cs-137 ด้วยหัววัดรังสีชนิด NaI(Tl) ขนาด 2 นิ้ว พบว่าให้ผลเป็นที่พอใจสำหรับการใช้งานด้านการเรียนการสอนและงานวิจัยพื้นฐานด้วยค่าความเป็นเชิงเส้นของการปรับเทียบพลังงานเป็น 0.9996
DOI: 10.14457/cu.the.2012.1664
title: การศึกษาระดับความรุนแรงและปัจจัยที่ส่งผลต่อการตกจากที่สูงในโครงการก่อสร้างอาคารสูง

description: งานวิจัยครั้งนี้มีวัตถุประสงค์เพื่อศึกษาความรุนแรงและปัจจัยที่ส่งผลต่อโอกาสของการตกจากที่สูงในโครงก่อสร้างอาคารสูง โดยวิธีการศึกษาระดับความรุนแรงของการตกจากที่สูง ประกอบด้วยการพัฒนารายการของระดับความรุนแรงที่ผู้ประสบอุบัติเหตุได้รับจากการตกจากที่สูง วิเคราะห์ความสัมพันธ์ระหว่างระดับความสูงกับระดับความรุนแรงที่ผู้ประสบอุบัติเหตุได้รับ และประมาณค่าของระดับความรุนแรงที่ผู้ประสบอุบัติเหตุได้รับเป็นเชิงปริมาณ โดยใช้ข้อมูลการเกิดอุบัติเหตุที่เกี่ยวข้องกับการตกจากที่สูงในอดีตในหน่วยงานก่อสร้าง และความคิดเห็นของผู้ที่มีประสบการณ์เกี่ยวข้องกับการตกจากที่สูง จำนวน 17 ราย หลังจากนั้นทำการศึกษาปัจจัย และระดับความสำคัญของปัจจัยที่ส่งผลกระทบต่อโอกาสการตกจากที่สูง โดยการรวบรวม และวิเคราะห์ระดับความสำคัญของปัจจัยโดยใช้การวิเคราะห์เชิงลำดับชั้น (Analytic Hierarchy Process : AHP) จากความคิดเห็นของเจ้าหน้าที่ความปลอดภัยระดับวิชาชีพ 9 ราย ผลการวิจัยพบว่าสามารถแบ่งระดับของความรุนแรงของการตกจากที่สูงเป็น 5 ระดับ คือ ระดับที่ไม่สามารถทำงานได้ชั่วคราว โดยหยุดงานไม่เกิน 3 วัน เทียบเป็นจำนวนวันสูญเสียเทียบเท่า 3 วัน ระดับที่ไม่สามารถทำงานได้ชั่วคราว โดยหยุดงานเกิน 3 วัน เทียบเป็นจำนวนวันสูญเสียเทียบเท่า 400 วัน ระดับที่สูญเสียอวัยวะบางส่วน เทียบเป็นจำนวนวันสูญเสียเทียบเท่า 4,033 วัน ระดับทุพพลภาพ เทียบเป็นจำนวนวันสูญเสียเทียบเท่า 6,000 วัน และระดับเสียชีวิต เทียบเป็นจำนวนวันสูญเสียเทียบเท่า 6,000 วัน ตามลำดับ โดยปัจจัยหลักที่ส่งผลต่อโอกาสการตกจากที่สูง ได้แก่ ปริมาณของเครื่องป้องกันการตก คุณภาพของการติดตั้งและประเภทของเครื่องป้องกันการตก ส่วนปัจจัยรองได้แก่ ความหนาแน่นคนงานและปริมาณพื้นที่ช่องเปิด ซึ่งผลการวิจัยทำให้เห็นความชัดเจนของความรุนแรงและปัจจัยที่ส่งผลต่อการตกจากที่สูง และความสำคัญของการป้องกันการตกจากที่สูงตามที่กฎหมายกำหนด
DOI: 10.17632/c5cjznn6my.1
title: Data for: A high-resolution climate history of geochemical and biological proxies from a tropical freshwater wetland located in the Kenyan Rift Valley

description: Loboi data repository file contains the raw data presented in Goman et al from the Loboi Wetland, kenya
DOI: 10.17632/c5cjznn6my.2
title: Data for: A high-resolution climate history of geochemical and biological proxies from a tropical freshwater wetland located in the Kenyan Rift Valley

description: Loboi data repository file contains the raw data presented in Goman et al from the Loboi Wetland, kenya
DOI: 10.17632/nctr7fxm95.1
title: Utilizing Indicator Kriging to Identify Suitable Zones for Manual Drilling in Weathered Crystalline Basement Aquifers
DOI: 10.17632/tmtkc8gcs8.1
title: TMEM2 human cells data

description: Tm CRISPR screening data
DOI: 10.21227/g4ez-4s53
title: TestData for the Case HE-IES

description: This .zip file contains two files: Temperature_outdoor.xlsx and TestData.xlsx. This .zip file provides detailed configuration information of the case system mentioned in artical "Dynamic Optimal Energy Flow in the Heat and Electricity Integrated Energy System".
DOI: 10.14457/cu.the.2012.1665
title: เครื่องมือตรวจสอบความสอดคล้องระหว่างแผนภาพลำดับและแผนภาพคลาส

description: วิทยานิพนธ์ฉบับนี้มีวัตถุประสงค์เพื่อออกแบบและพัฒนาเครื่องมือสำหรับตรวจสอบความสอดคล้องระหว่างแผนภาพลำดับและแผนภาพคลาส ซึ่งก่อนการตรวจสอบความสอดคล้องจะพิจารณาการกำหนดชื่อ กำหนดส่วนประกอบต่าง ๆ ที่จำเป็น ทั้งชื่อระบบ ชื่อแผนภาพ ชื่อคลาส ชื่อส่วนประกอบต่าง ๆ ของระบบ และส่วนย่อยอย่างเมธอด คุณลักษณะ ความสัมพันธ์ การเข้าถึง และข้อความ ส่วนการตรวจสอบความสอดคล้องจะพิจารณาจากชื่อคลาส คุณลักษณะ เมธอด พารามิเตอร์และตัวแปรในเงื่อนไขบนข้อความ ลำดับการเรียกใช้เมธอดของแผนภาพลำดับ ความสัมพันธ์ที่มีต่อกันระหว่างคลาส ทั้ง 5 ประเภท รวมไปการเข้าถึงเมธอดและคุณลักษณะต่าง ๆ อีกด้วย วิทยานิพนธ์นี้นำเสนอขั้นตอนรวมทั้งกฎสำหรับตรวจสอบข้อมูลที่จำเป็นสำหรับแผนภาพคลาส 4 ข้อและกฎสำหรับแผนภาพลำดับ 4 ข้อ และกฎสำหรับตรวจสอบความสอดคล้องระหว่างแผนภาพลำดับและแผนภาพคลาส 13 ข้อ โดยข้อมูลที่นำเข้าสำหรับเครื่องมือนี้คือข้อมูลเอ็กซ์เอ็มไอที่ถูกส่งออกจากเครื่องมือวาดแผนภาพยูเอ็มแอล ซึ่งเครื่องมือที่สร้างขึ้นนี้จะสกัดเอาข้อมูลที่จำเป็นออก แล้วส่งไปตรวจสอบข้อมูลที่จำเป็นของแผนภาพทั้งสองชนิดก่อน เมื่อตรวจพบว่าครบถ้วนพอจึงจะตรวจสอบความสอดคล้องต่อไปโดยอัตโนมัติ เครื่องมือนี้ใช้ภาษาไพธอนในการพัฒนา โดยใช้กรณีศึกษาทดสอบ รายงานที่สร้างออกมาจะช่วยให้ผู้ออกแบบซอฟต์แวร์แก้ไข เพิ่มเติมรายละเอียดของแผนภาพที่ออกแบบให้มีคุณภาพมากขึ้น
DOI: 10.14457/cu.the.2012.1666
title: คุณภาพการนอนหลับ และปัจจัยที่เกี่ยวข้อง ในผู้ดูแลผู้ป่วยภาวะสมองเสื่อมที่คลินิกโรคสมองเสื่อม โรงพยาบาลจุฬาลงกรณ์

description: เหตุผลของการทำวิจัย : การดูแลผู้ป่วยที่มีภาวะสมองเสื่อมอาจส่งผลต่อปัญหาสุขภาพจิตและปัญหาการนอนของผู้ดูแล การตระหนักและเข้าใจถึงปัจจัยที่เกี่ยวข้องกับคุณภาพการนอนของผู้ดูแลผู้ป่วยจะช่วยจัดการเพื่อลดภาระในการดูแลผู้ป่วยได้ วัตถุประสงค์ : เพื่อศึกษาคุณภาพการนอนหลับและปัจจัยที่เกี่ยวข้อง ในผู้ดูแลผู้ป่วยภาวะสมองเสื่อม ที่คลินิกโรคสมองเสื่อม โรงพยาบาลจุฬาลงกรณ์ รูปแบบการวิจัย : การศึกษาวิจัยเชิงพรรณนา ณ จุดเวลาใดเวลาหนึ่ง สถานที่ทำการศึกษา : โรงพยาบาลจุฬาลงกรณ์ ตัวอย่างและวิธีการศึกษา : เก็บรวบรวมข้อมูลจากผู้ดูแลผู้ป่วยภาวะสมองเสื่อมจำนวน 84 คน ที่คลินิกโรคสมองเสื่อม โรงพยาบาลจุฬาลงกรณ์ โดยการทบทวนเวชระเบียนและการสัมภาษณ์ผู้ดูแลผู้ป่วย เครื่องมือที่ใช้ประกอบด้วย ด้วยแบบประเมินคุณภาพการนอนหลับ(PSQI)และแบบประเมินภาวะซึมเศร้า(HAM-D)ของผู้ดูแล แบบประเมินอาการทางจิตประสาทของผู้ป่วยโรคสมองเสื่อม(NPI-Q) แบบสอบถามความสามารถในการทำกิจวัตรประจำวันของผู้ป่วย (MBAI) แบบสอบถามความสามารถในการทำกิจวัตรประจำวันขั้นสูงของผู้ป่วย(CAI) วิเคราะห์ข้อมูลแบบunivariate analysisและmultivariate analysis เพื่อทดสอบปัจจัยที่มีความสัมพันธ์กับคุณภาพการนอนหลับในผู้ดูแลผู้ป่วย ผลการศึกษา : พบว่าผู้ดูแลมีคุณภาพการนอนหลับไม่ดีร้อยละ 90.5 โดยมีปัจจัยที่สัมพันธ์กับคุณภาพการนอนหลับของผู้ดูแลคือ การดูแลผู้ป่วยเพศหญิง การมีระดับพุทธิปัญญาเสื่อมไม่รุนแรงหรือมีค่าคะแนน Thai Mental State Examination (TMSE)ที่สูง ผู้ป่วยที่มีอารมณ์หงุดหงิดหรืออารมณ์เปลี่ยนแปลงง่าย ผู้ป่วยที่มีพฤติกรรมทำซ้ำๆที่แปลกๆ เมื่อวิเคราะห์ด้วยlinear regression analysis พบว่ามี 3 ปัจจัยที่สัมพันธ์กับคุณภาพการนอนที่ไม่ดี ได้แก่ การดูแลผู้ป่วยเพศหญิง คะแนนความซึมเศร้าจากแบบสอบถาม HAM-D และการมีภาวะโรคร่วมทางกายของผู้ดูแล สรุป : คุณภาพการนอนหลับของผู้ดูแลผู้ป่วยโรคสมองเสื่อมส่วนใหญ่อยู่ในระดับไม่ดี การค้นหาและให้การดูแลปัจจัยที่เกี่ยวข้องจะช่วยให้บุคลากรทางการแพทย์ให้การดูแลผู้ดูแลผู้ป่วยได้อย่างเหมาะสม
DOI: 10.14457/cu.the.2012.1667
title: สภาพ ปัญหาและการนำเสนอแนวทางการพัฒนาการจัดการเรียนการสอนวรรณคดีและวรรณกรรม ในโรงเรียนสังกัดสำนักงานเขตพื้นที่การศึกษามัธยมศึกษา เขต 16

description: การวิจัยครั้งนี้มีวัตถุประสงค์เพื่อวิเคราะห์สภาพ ปัญหาและเสนอแนวทางการพัฒนาการจัดการเรียนการสอนสาระวรรณคดีและวรรณกรรม ในระดับมัธยมศึกษาปีที่ 3 กลุ่มตัวอย่างประกอบด้วย ครูภาษาไทย 325 คน ผู้บริหาร สถานศึกษา 54 คน และนักเรียน 887 คน จาก 54 โรงเรียนในเขตพื้นที่การศึกษามัธยมศึกษา เขต16 และศึกษานิเทศก์ 2 คน เครื่องมือที่ใช้ในการเก็บข้อมูลคือ แบบสอบถามครู ผู้บริหารสถานศึกษา และนักเรียน แบบสัมภาษณ์ครู ผู้บริหารสถานศึกษา และศึกษานิเทศก์ และแบบสังเกตการจัดการเรียนรู้ วิเคราะห์ข้อมูลโดยใช้ค่าร้อยละ ค่าเฉลี่ย ค่าส่วนเบี่ยงเบนมาตรฐาน ผลการวิจัยพบว่า (1) ครูสงขลาและสตูลส่วนใหญ่ ใช้แผนการจัดการเรียนรู้สำเร็จรูป แบบแผนรายหน่วย ปัญหาคือ ครูไม่ได้ใช้มาตรฐานและตัวชี้วัดตามหลักสูตรแกนกลางการศึกษาขั้นพื้นฐาน พ.ศ. 2551 ในการออกแบบแผนการจัดการเรียนรู้ ดังนั้นครูจึงควรได้รับการสนับสนุนให้ศึกษาหลักสูตรแกนกลางการศึกษาขั้นพื้นฐาน พ.ศ. 2551 เพื่อออกแบบแผนจัดการเรียนรู้ให้สอดคล้องกับมาตรฐานและตัวชี้วัดที่ปรากฏในหลักสูตรแกนกลางการศึกษาขั้นพื้นฐาน พ.ศ. 2551 (2) ครูสงขลาส่วนใหญ่สอนแบบเน้นการวิเคราะห์ แต่ครูสตูลส่วนใหญ่สอนแบบบรรยาย ทำให้นักเรียนในจังหวัดสตูลไม่ได้เรียนรู้การอ่านวิเคราะห์สารและการนำผลการอ่านนำไปใช้ ดังนั้นเพื่อพัฒนาการเรียนรู้วรรณคดีและวรรณกรรมของนักเรียน ครูควรสอนโดยเน้นกระบวนการอ่านวิเคราะห์และการนำผลการอ่านไปใช้ (3) ครูสงขลาและสตูลส่วนใหญ่ใช้หนังสือเรียนเป็นหลัก โดยให้ความสำคัญกับการใช้สื่อที่สนับสนุนให้นักเรียนเข้าใจบทเรียนน้อยมาก ดังนั้นหากครูพัฒนาและใช้สื่อก็จะทำให้นักเรียนสนใจเรียนและเข้าใจบทเรียนมากขึ้น (4) ครูสงขลาและสตูลส่วนใหญ่ นำผลการประเมินมาใช้วิเคราะห์พัฒนาการของนักเรียน แต่ไม่ได้แจ้งเกณฑ์การวัดและประเมินให้นักเรียนทราบ ดังนั้นครูจึงควรแจ้งเกณฑ์การวัดและประเมิน และนำผลประเมินปรับปรุงแผนการเรียนรู้ในภาคการศึกษาถัดไป
DOI: 10.14457/cu.the.2012.1668
title: บทบาทของครูสังคมศึกษาในการพัฒนาพฤติกรรมประชาธิปไตยของนักเรียนมัธยมศึกษาในโรงเรียนประชาธิปไตยตัวอย่าง

description: การวิจัยครั้งนี้ มีวัตถุประสงค์เพื่อศึกษาบทบาทของครูสังคมศึกษาในการพัฒนาพฤติกรรมประชาธิปไตยของนักเรียนในโรงเรียนประชาธิปไตยตัวอย่างใน 3 ด้าน ได้แก่ (ก) ด้านการจัดกิจกรรมการเรียนรู้ในชั้นเรียน (ข) ด้านการจัดกิจกรรมเสริมหลักสูตร และ (ค) ด้านการปฏิบัติตนเป็นแบบอย่างของครู ประชากรเป็นครูสังคมศึกษาจำนวน 221 คน กลุ่มตัวอย่างนักเรียน 870 คน เครื่องมือที่ใช้ในการทดลองทั้งหมด 4 ชุด คือ แบบสอบถามครูสังคมศึกษาและนักเรียน แบบสังเกตการจัดกิจกรรมในชั้นเรียน และแบบสัมภาษณ์การจัดกิจกรรมเสริมหลักสูตร วิเคราะห์ข้อมูลโดยการหาความถี่ ร้อยละ ค่ามัชฌิเลขคณิต ค่าส่วนเบี่ยงเบนมาตรฐาน และ การวิเคราะห์เนื้อหา ผลการวิจัยพบว่า 1) กิจกรรมในชั้นเรียน ครูสังคมศึกษาร้อยละ 87.7 ใช้การวิเคราะห์ข่าว เหตุการณ์บ้านเมือง ร้อยละ 86 ใช้การอภิปราย ร้อยละ 84.2 ใช้การวิเคราะห์กรณีตัวอย่าง และร้อยละ 79.2 ให้นักเรียนทำโครงงานโดยเฉพาะโครงงานจิตอาสาและโครงงานพัฒนาชุมชน และนักเรียนเห็นว่าครูจัดกิจกรรมดังกล่าวบ่อยครั้ง 2) กิจกรรมเสริมหลักสูตร ครูสังคมศึกษา ร้อยละ 76.5 จัดกิจกรรมลูกเสือ และ ครูสังคมศึกษาร้อยละ 81.9 เปิดโอกาสให้นักเรียนมีส่วนร่วมในการจัดการเลือกตั้งประธานหรือหัวหน้าชุมนุม 3) การปฏิบัติตนเป็นแบบอย่างของครูสังคมศึกษาที่สำคัญคือ มีความยุติธรรม ไม่ลำเอียง และ ใจกว้าง รับฟังความคิดเห็นของนักเรียน ซึ่งนักเรียนเห็นว่าครูปฏิบัติเป็นประจำ
DOI: 10.14457/cu.the.2012.1669
title: การใช้กลยุทธ์ของครูในการเสริมต่อการเรียนรู้เพื่อส่งเสริมทักษะการรู้หนังสือขั้นต้นของเด็กอนุบาล

description: การวิจัยครั้งนี้มีวัตถุประสงค์ เพื่อศึกษาการใช้กลยุทธ์การเสริมต่อการเรียนรู้ ของครูในการส่งเสริมทักษะการรู้หนังสือขั้นต้นของเด็กอนุบาล 6 กลยุทธ์ คือ การใช้คำถามปลายเปิด การให้ข้อมูลย้อนกลับ การจัดระบบความคิด การระลึก การกำกับและควบคุมและการสอน กลุ่มตัวอย่าง คือ ครูประจำชั้นอนุบาลปีที่ 2 ในโรงเรียนสังกัดสำนักการศึกษากรุงเทพมหานครและสังกัดสำนักงานคณะกรรมการการศึกษาขั้นพื้นฐานในกรุงเทพมหานคร จำนวน 385 คน เครื่องมือที่ใช้ในการวิจัย คือ แบบสอบถามและแบบบันทึกการสังเกต ผลการศึกษาพบว่า โดยภาพรวมครูมีการใช้กลยุทธ์การเสริมต่อการเรียนรู้ในระดับมาก (X̅ = 4.10) กลยุทธ์การเสริมต่อการเรียนรู้ที่มีค่าเฉลี่ยสูงสุดคือ การให้ข้อมูลย้อนกลับ (X̅ = 4.25) รองลงมาคือ การสอน (X̅ =4.24) และการใช้คำถามปลายเปิด (X̅ = 4.19) ส่วนกลยุทธ์การเสริมต่อการเรียนรู้มีค่าเฉลี่ยต่ำสุดคือ การจัดระบบความคิด (X̅ = 3.93) โดยครูสังกัดสำนักการศึกษากรุงเทพมหานครและสังกัดสำนักงานคณะกรรมการการศึกษาขั้นพื้นฐานมีการใช้กลยุทธ์การเสริมต่อการเรียนรู้ในระดับมาก (X̅ = 4.10) และ (X̅ = 4.13) ตามลำดับ เมื่อพิจารณาแต่ละสังกัด พบว่า ค่าเฉลี่ยสูงสุดของครูสังกัดสำนักการศึกษากรุงเทพมหานครคือ การสอน (X̅ = 4.27) และค่าเฉลี่ยต่ำสุดคือ การจัดระบบความคิด (X̅ = 3.93) ส่วนครูสังกัดสำนักงานคณะกรรมการการศึกษาขั้นพื้นฐานมีค่าเฉลี่ยสูงสุดคือ การให้ข้อมูลย้อนกลับ (X̅ = 4.40) และค่าเฉลี่ยต่ำสุด คือ การกำกับละควบคุม (X̅ = 3.88)
DOI: 10.17632/3t9zcbtn95.1
title: GARCES ET AL EXPERIMENTS

description: The general objective of this study was to determine the effect of different concentrations of the pesticide Azamethiphos on the metabolism of microbial plankton communities (&lt;100 µm) in two contrasting zones, one without salmon farming and the other with a high level of aquaculture activity. Several methodological approaches were used, including the enzymatic activity of β-glucosidase and malate dehydrogenase (MDH), fingerprinting techniques (EcoPlates for bacteria and FF microplate for marine fungi) and the estimation of microbial aerobic respiration.